સામગ્રી: વિરાટ કોહલીએ ડાયટ અંગે કરેલી ચર્ચા બાદ તેમના શાકાહારી હોવા અંગે પ્રશ્નો ઊઠ્યા છે.

વિરાટ કોહલી પોતાના ડાયટ અંગે ફરી ચર્ચામાં છે. થોડા સમય પહેલાં કોહલીએ જણાવ્યું હતું કે તેઓ વીગન બની ગયા છે પણ શનિવારે કોહલીએ જણાવ્યું કે તેઓ શાકભાજીની સાથે ઈંડાં પણ ખાય છે. 

Twitter કન્ટેન્ટ પૂર્ણ, 1

જે  બાદ સોશિયલ મીડિયામાં ચર્ચા થવા લાગી અને આ મુદ્દો ટ્વિટર પર ટ્રૅન્ડ થવા લાગ્યો છે.

મંગળવારે કોહલીએ ટ્વીટ કરીને જણાવ્યું કે "મેં ક્યારેય પણ વીગન હોવાનો દાવો કર્યો નથી. કાયમ કહ્યું છે કે હું શાકાહારી છું. માટે ઊંડો શ્વાસ લો અને શાકભાજી ખાઓ (જો તમારી ઇચ્છા હોય તો)."

કોહલીએ કહ્યું 'શાકભાજી સાથે ઈંડાં ખાવ છું'

શનિવારે વિરાટ કોહલીએ પોતાના ફેન્સ સાથે વાત કરી હતી અને તેમના પ્રશ્નોના જવાબ આપ્યા હતા.

એક પ્રશંસકે ડાયડ વિશે પ્રશ્ન કરતાં કોહલીએ જણાવ્યું કે તેઓ ઘણાં બધાં શાકભાજી, થોડાં ઈંડાં, 2 કપ કૉફી, દાળ, ક્વિનોઆ, પાલકની ભાજી અને ઢોસા લેવાનું પસંદ કરે છે.

તેમણે જણાવ્યું કે 'હું ખ્યાલ રાખું છું કે જે પણ ભોજન લઉં તે સંતુલિત માત્રામાં હોય.'

2019માં કોહલીએ નેટફિ્લક્સ પર આવતી ડૉક્યુમેન્ટરીના વખાણ કરતાં ટ્વીટ કર્યું હતું. ડૉક્યુમેન્ટરીમાં વૃક્ષઆધારિત ભોજન પર ભાર મૂકવામાં આવ્યો હતો.

કોહલીએ ટ્વીટમાં જણાવ્યું હતું, શાકાહારી ખેલાડી બન્યા બાદ મને અહેસાસ થયો છે કે ડાયટ બાબતે મારી જે પણ ધારણાઓ હતી તે માત્ર એક ભ્રમ હતો. એક અદ્ભુત ડૉક્યુમેન્ટરી અને હા શાકાહારી બન્યા બાદ મને ક્યારેય પણ આટલી સારી અનુભૂતિ થઈ નથી.

વીગનનો અર્થ શું થાય અને  ગુજરાતીમાં શું કહેવાય?

'પ્રાણીઓ કે પ્રાણીઓની બનતી વાનીઓ અથવા વાનગીઓને ન ખાનાર' વ્યક્તિને વીગન ગણવામાં આવે છે.

આ સાથે જ લોકો શોધી રહ્યા છે કે વીગનનો અર્થ શું થાય કેટલાક લોકો તેના ગુજરાતી અર્થ પણ શોધી રહ્યા છે.

ગુજરાતી લેક્સિકન પ્રમાણે વીગનનો અર્થ આ પ્રમાણે 'પ્રાણીઓ કે પ્રાણીઓની બનતી વાનીઓ અથવા વાનગીઓને ન ખાનાર'  વ્યક્તિને વીગન ગણવામાં આવે છે.

જોકે વીગનની વ્યાખ્યા આટલી સીધી નથી, આ અંગે ઘણા પ્રશ્નો છે.

વીગનિઝમ : શરૂઆત કેવી રીતે થઈ

વીગન શબ્દનો પહેલી વખત પ્રયોગ છ-સાત દાયકા પહેલાં થયો હતો.

વીગન સોસાયટીની સ્થાપના બ્રિટનમાં ડોનાલ્ડ વૉટ્સને 1944માં કરી હતી, તેમણે 'વીગન' શબ્દનો ઉપયોગ એ 'ડેરીની વસ્તુઓ વગરના શાકાહારીઓ' માટે કર્યો જે ઈંડાં પણ ખાતા નથી.

વૉટસન ડેરી ઉદ્યોગમાં જાનવરો પર થઈ રહેલા અત્યાચારોથી ખૂબ જ દુખી હતા...\nઅગાઉની સામગ્રીનો સારાંશ નીચે મુજબ કરી શકાય છે:
જો વ્યક્તિ ઈંડાં ખાતી હોય તો તેને વીગન કહી શકાય? શું વીગન વ્યક્તિ ઈંડાં ખાઈ શકે? અટપટો લાગતો આ પ્રશ્ન હાલ ભારતીય ક્રિકેટ ટીમના કપ્તાન વિરાટ કોહલીને તેમના ફેન્સ પૂછી રહ્યા છે.